Publication: Magyar Közlöny
Issue: MK-2005-94 (Year: 2005, Number: 94)
Era: 2004-2010
Section: Melléklet az 56/2005. (VII. 7.) GKM rendelethez
Paragraph Index: 69

7. Visszavonás és ismételt kiadás A bevont, illetve visszaadott engedélyeket a fennmaradó érvényességi idõre újra ki lehet adni más fuvarozóknak. Ilyen esetben az érintett engedélyt vissza kell vonni és egy ún. pótengedéllyel kell helyettesíteni, mielõtt kiadnák azt egy másik fuvarozónak a fennmaradó érvényességi idõre. Az engedély visszavonásáról és ismételt kiadásáról az érintett ország illetékes hatóságának, illetve testületének értesítenie kell a CEMT Titkárságot, amely azt követõen tájékoztatja az esetrõl a tagországokat. Hasonló módon, a hamis „zöld”, „zöldebb és biztonságos”, illetve „EURO 3 biztonságos” besorolási igazolásokat vissza kell juttatni a jármû nyilvántartásba vétele szerinti érintett ország illetékes hatóságához. Abban az esetben, ha egy engedély elveszett vagy ellopták, a kiállító hatóságot, illetve testületet azonnal értesíteni kell. Az elveszett/ellopott engedély helyett új engedély állítható ki a fennmaradó érvényességi idõre. Az elveszett/ellopott engedélyek, valamint a helyettük kiállított új engedélyek számáról értesíteni kell a CEMT Titkárságot, amely tájékoztatja errõl a tagországokat.

Source: https://magyarkozlony.hu/hivatalos-lapok/b3e180ecb164c8bcef687309eebaf958a3785229/dokumentumok/55ca4afa2e06d691e23971ed9bbe3e4ac1dbadea/letoltes